Spatio de nomines

In le informatica, un spatio de nomines es un collection de symbolos qui es usate pro organisar objectos de diverse generes, a fin que iste objectos pote esser refere per nomine. Exemplos include:
 le systemas de files es spatios de nomine qui assigna nomines a files;
 alcun linguages de programmation organisa lor variabiles e subroutines in spatios de nomines;
 le retes de computatores e le systemas distribuite qui assigna nomines a ressources, como computatores, imprimitores, sitos web, files (remote), etc.
Le spatios de nomines es communmente structurate como hierarchias pro permitter le reuso de nomines in contextos differente. Como un analogia, considera un systema de nomine de gente ubi cata persona ha un nomine proprie e etiam un nomine de familia in commun con lor parentes. Si, in cata familia, le nomines de membros del familia es unic, alora cata persona pote esser unicmente identificate per le combination del prime nomine e le nomine de familia; il ha solmente un Jane Doe, ben que il pote haber multe Janes. Intra le spatio de nomines del familia Doe, solmente "Jane" suffice pro designar iste persona sin ambiguitate, durante que intra le spatio de nomines "global" de tote gente, le nomine complete debe esser usate.

In un maniera similar, systemas de files hierarchic organisa le files in directorios. Cata directorio es un spatio de nomines separate, a fin que le directorios "litteras" e "facturas" pote continer un file "to_jane".

In programmation informatic, spatios de nomines es typicalmente empleate pro le intention de gruppar le symbolos e le identificatores con un functionalitate particular e pro evitar collisiones de nomines inter multiple identificatores qui ha le mesme nomine.

In retes de computatores, le systema de nomine de dominio (DNS) organisa sitos web (e altere ressources) in spatios de nomines hierarchic.

Vide etiam
Appendice:Lista de spatios de nomines de Wikipedia in interlingua
Categoria:Informatica